Title: Úrad vlády SR
Author: zabkova
Last saved by: agenda0
Company: Úrad vlády Slovenskej republiky

Úrad vlády SR						   Na rokovanie vlády SR
Sekcia hospodárskej politiky					               dňa 11.4.2001
									    K číslu: 2474/2001
									    K bodu: 10

S t a n o v i s k o

k Návrhu na zmenu uznesenia vlády Slovenskej republiky č. 353 z 24. mája 2000 ku koncepcii reštrukturalizácie a transformácie plynárenstva SR a k Návrhu na vydanie rozhodnutia o privatizácii štátneho podniku Slovenský plynárenský priemysel, š.p., Bratislava

I.

Materiál iniciatívne predkladá ministerka pre správu a privatizáciu národného majetku na základe § 10 ods. 1 a 2 zákona č. 92/1991 Zb. v znení neskorších predpisov.

Materiál obsahuje návrh uznesenia vlády SR, predkladaciu správu, rozhodnutie o založení a.s., správu o privatizácii, komuniké a prílohy.

Predložené návrhy sú uvedené spoločne z dôvodu plynulého a urýchleného zabezpečenia privatizácie tohto štátneho podniku.

Návrh na zmenu predmetného uznesenia vlády SR upresňuje spôsob zachovania vplyvu štátu na svoj majetok, ktorý je v správe transformujúceho sa štátneho podniku na akciovú spoločnosť.

Návrh na vydanie rozhodnutia o privatizácii podniku SPP, š.p. so sídlom v Bratislave na založenie akciovej spoločnosti je predložený v súlade s príslušnými ustanoveniami zákona č. 92/1991 Zb. Podľa týchto ustanovení o určení majetkovej účasti štátu na podnikaní podniku s charakterom prirodzeného monopolu (alebo obchodnej spoločnosti) a o privatizácii takejto akciovej spoločnosti s majetkovou účasťou štátu vždy rozhoduje vláda, a to po prerokovaní zámeru a postupu privatizácie v Národnej rade SR.

II.

Materiál nebol predmetom štandardného medzirezortného pripomienkového konania.

III.

Porada ekonomických ministrov vlády SR návrh prerokovala 2. apríla 2001. Vzala ho na vedomie a odporučila predložiť na rokovanie vlády SR.

Odporúčame vláde SR s predloženým návrhom súhlasiť a prijať navrhované uznesenie.

Bratislava 6. 4. 2001